open-index/open-wikipedia-markdown huggingface dataset:
சௌராஷ்டிர சகாப்தம்

**சௌராஷ்டிர சகாப்தம்** அல்லது **சௌராஷ்டிர விஜயாப்தம்** சௌராட்டிரர்கள் தங்களின் பூர்விக இடமான சௌராட்டிர தேசத்திலிருந்து வெளியேறி, தேவகிரியில் 300 ஆண்டுகள்வாழ்ந்த பின்னர் விசயநகரப் பேரரசில் குடியேறிய ஆண்டான கி. பி., 1312-ஆம் ஆண்டு முதல் சௌராஷ்டிர சகாப்பதம்  துவங்குகிறது. 

தமிழ் நாட்காட்டியின்படி சித்திரை மாதம் முதல் நாள் சௌராஷ்ட்டிரர்களின் புத்தாண்டு துவங்குகிறது. 14-03-2013 முதல் 13-04-2014 முடிய உள்ள காலம் முடிய சௌராஷ்ட்டிர சகாப்தம் 701 ஆண்டுகள் நிறைவு பெற்றுள்ளது. 

சௌராஷ்டிர சகாப்தம் எவ்வாறு துவக்கப்பட்டது என்பது இதுவரை தெரியவில்லை. ஆனால் நடைமுறையில் சௌராட்டிர புரோகிதர்களால் கணிக்கப்படும் பஞ்சாங்கங்களில் சௌராஷ்டிர சகாப்த ஆண்டை தவறாது குறித்து வருகின்றனர். 

சித்திரை மாதம் முதல் நாளையே  சௌராட்டிரர்கள் தங்களின் புத்தாண்டாக கொண்டாடுகின்றனர். 
சௌராட்டிரர்கள் தங்கள் திருமண அழைப்பிதழ்களிலும் இதர மங்கல அழைப்பிதழ்களிலும் சௌராஷ்ட்டிர சகாப்த ஆண்டை தவறாது குறிக்கின்றனர்.

## நூல் உதவி
* சௌராஷ்டிரர் முழு வரலாறு, நூலாசிரியர், கே. ஆர்., சேதுராமன், மதுரை

## வெளி இணைப்புகள்
* சௌராட்டிரர் வரலாறு, ஒலி வடிவில் 
* சௌராஷ்டிர மொழி கற்க 
* http://www.palkar.org
* சௌராட்டிரர் இணையதளம்

## இவற்றையும் காண்க
* சௌராட்டிரர்

பகுப்பு:சௌராட்டிரர்
எதிர்-திருத்தந்தை இருபத்திமூன்றாம் யோவான்

**பல்தசாரே கோசா** (c. 1370 – 22 டிசம்பர் 1419) என்பவர் **இருபத்திமூன்றாம் யோவான்** என்னும் பெயரினை ஏற்று மேற்கு சமயப்பிளவின் போது பீசாவிலிருந்து திருத்தந்தை பதவிக்கு உரிமை கொண்டாடியவர்களுள் ஒருவர் ஆவர். கத்தோலிக்க திருச்சபையில் இவர் எதிர்-திருத்தந்தை எனக்கருதப்படுகின்றார்.

பொலோக்னாவின் சட்ட முனைவர் பட்டம் பெற்றப்பின்பு, மேற்கு சமயப்பிளவின்போது உரோமைச்செயலகத்தில் பணி புரிந்தார். திருத்தந்தை ஒன்பதாம் போனிஃபாஸ் 1402 இல் இவரை கர்தினாலாக உயர்த்தினார். 1403 முதல் 1408 வரை இவர் பொலோக்னாவுக்கான திருப்பீடத்தூதுவராகப்பணியாற்றினார். மேற்கு சமயப்பிளவுக்கு முடிவுகான 1408இல் இவர் பன்னிரண்டாம் கிரகோரியினை விட்டுப்பிரிந்து பீசா பொதுச்சங்கத்தில் கலந்து கொண்டார். அச்சங்கம் ஐந்தாம் அலெக்சாண்டரை திருத்தந்தையாக தேர்வு செய்தது.. மே 1410இல் ஐந்தாம் அலெக்சாண்டர் இறக்கவே மே 25 இவர் திருத்தந்தையாக தேர்வானார்.

மேற்கு சமயப்பிளவுக்கு முடிவுகான காண்ஸ்தான்சு பொதுச்சங்கம் நவம்பர் 5, 1414இல் கூடியது. இதன் இரண்டாம் அமர்வில் இது உரோமையின் திருத்தந்தை பன்னிரண்டாம் கிரகோரியின்  ஒப்புதலைப்பெற்றது. இதல் மூன்று திருத்தந்தையரும் தானாக பணி துறக்கக் கோரப்பட்டது.

முதலில் இதற்கு இருபத்திமூன்றாம் யோவான் ஒப்புக்கொள்ள மறுத்தாலும், பின்னர் பிற திருத்தந்தையரும் பதவி விலகினால், தாமும் விலகுவதாக மார்ச் 2, 1415 அன்று அறிவித்தார். எனினும் மார்ச் 20 அன்று சங்கத்திலிருந்து தப்ப முயன்ற இவரை கைது செய்து இவரிடமிருந்து பதவி துறப்பு பெறப்பட்டது. திருத்தந்தை பன்னிரண்டாம் கிரகோரியின் பதிள் ஆள் அவரின் பணிதுறப்புக்கடிதத்தை சங்கத்தினர்முன் வாசித்தார். அவிஞ்ஞோனின் பதின்மூன்றாம் பெனடிக்ட் இச்சங்கத்தின் முடிவை ஏற்காததால் அவர் திருச்சபையினை விட்டு விலக்கப்பட்டார். இதன்பின்பு திருத்தந்தை ஐந்தாம் மார்ட்டின் திருத்தந்தையாக தேர்வானார். இது இச்சிக்கலுக்கு முடிவாக அமைந்தது.

இருபத்திமூன்றாம் யோவான் ஐந்தாம் மார்ட்டினின் தேர்வை ஒப்புக்கொன்டாலும், அவர் கைதியாக இருந்தார். 1418இல் பிணைத்தொகை செலுத்தி விடுதலையானார். 1419இல் இவர் துஸ்குலுமின் கர்தினால் ஆயராக்கப்பட்டார். இதன் பின்பு சிலமாதங்களில் இவர் இறந்தார்.

## மேற்கோள்கள்


பகுப்பு:1370கள் பிறப்புகள்
பகுப்பு:1419 இறப்புகள்
பகுப்பு:கர்தினால் குழு முதல்வர்கள்
பகுப்பு:எதிர்-திருத்தந்தையர்கள்
யமுனோத்திரி கோயில்

**யமுனோத்திரி கோயில்** இந்திய இமயமலையின் கார்வால் மலைத்தொடர்ச்சியில், உத்தரகாண்ட் மாநிலத்தின், கார்வால் கோட்டத்தின் உத்தரகாசி மாவட்டத்தில்   3291 மீட்டர் உயரத்தில் அமைந்துள்ளது. இக்கோயில் யமுனை அம்மனுக்கு அர்ப்பணிக்கப்பட்ட கோயிலாகும். அரித்வாரிலிருந்து  யமுனோத்திரிக்கு செல்ல ஒரு முழுப் பகற்பொழுது நேரம் பிடிக்கும். யமுனோத்திரியின் அடிவாரமான *அனுமான் சட்டி* எனும் இடத்திலிருந்து 13 கி.மீ. தூரம் வரை நடந்தும், பல்லக்குகள் மற்றும் குதிரைகள் மீது பயணித்தும் யமுனோத்திரி கோயிலை அடையலாம்.

## வரலாறு
யமுனை அன்னைக்கு அர்ப்பணிக்கப்பட்ட இக்கோயில் 18ஆம் நூற்றாண்டில் அமர்சிங் தாபா எனும் மன்னரால் கட்டப்பட்டது. 19ஆம் நூற்றாண்டில் ஜெய்ப்பூர் ராணி குலாரியா, இக்கோயிலை மீண்டும் புதுப்பித்துக் கட்டினார். இக்கோயில் புதுப்பிக்கப்பட்ட பின்பும் கடும் பனிப் பொழிவாலும், மழை வெள்ளத்தாலும் இருமுறை அழிந்தது.  சார்-தாம் எனும் நான்கு புனித கோயில்களில் யமுனோத்திரி கோயிலும் ஒன்றாகும்.

## கோயிலும் அதைச் சுற்றியுள்ள இடங்களும்
ஆண்டுதோறும் சித்திரை மாதம் அட்சய திருதியை அன்று பக்தர்களின் வழிபாட்டிற்கு யமுனோத்திரி கோயில் திறக்கப்படுகிறது. பனிக்காலம் தொடங்கும், தீபாவளி முடிந்த இரண்டாம் நாள் கோயில் நடைசாத்தப்படுகிறது. 
யமுனோத்திரி கோயில் அருகே கௌரி குண்டம் மற்றும் சூரிய குண்டம் எனும் இரண்டு வெந்நீர் ஊற்றுகள் இயற்கையாக அமைந்துள்ளது. இதில் குளித்தால் உடல் வலி நீங்கும் எனக் கூறப்படுகிறது. இந்த வெந்நீர் ஊற்றுகளில் அரிசி, கிழங்கு முதலியன சமைப்பதற்கு ஏற்ற அளவில் நீரின் சூடு உள்ளது. இக்கோயில் அருகே பயணிகள் தங்குவதற்கு விடுதிகளும் ஆசிரமங்களும் அமைந்துள்ளது.

உத்தரகாண்ட் மாநிலத்தில் “சார் தாம்” எனும் நான்கு இடங்களில் அமைந்த வேறு கோயில்களான யமுனோத்திரி கோயில், பத்ரிநாத் கோயில், கேதார்நாத் கோயில், மற்றும் கங்கோத்திரி கோயில்களை வலம் வந்து தரிசிப்பதையே இந்தியில்  சார்-தாம் யாத்திரை''' என்று அழைக்கப்படுகிறது.

## இவற்றையும் காண்க
* கார்வாலின் நான்கு புனித தலங்கள்
* பஞ்ச கேதார தலங்கள்
* கங்கோத்திரி கோயில்
* பத்ரிநாத் கோயில்
* கேதார்நாத் கோயில்
* ஜோஷி மடம்

## மேற்கோள்கள்

## வெளி இணைப்புகள்
* யமுனோத்திரி 

பகுப்பு:இந்து யாத்திரைத் தலங்கள்
பகுப்பு:உத்தராகண்டம் இந்துக் கோயில்கள்
கங்கோத்திரி கோயில்

**கங்கோத்திரி கோயில்** இந்தியாவின் இமயமலையில் உத்தரகாண்ட் மாநிலத்தில், உத்தரகாசி மாவட்டத்தில் கங்கோத்திரி மலையில் 3,100 மீட்டர் உயரத்தில் அமைந்துள்ளது. கங்கை ஆற்றின் பிறப்பிடத்தில் இக்கோயில் அமைந்துள்ளது.  கங்கை அம்மனுக்கு இக்கோயில் அர்ப்பணிக்கப்பட்டுள்ளது. 

உத்தரகாண்ட் மாநிலத்தில் அமைந்துள்ள சார்-தாம் எனும் நான்கு கோயில்களுள் கங்கோத்திரி கோயிலும் ஒன்று. மற்ற கோயில்கள்: யமுனோத்திரி கோயில், கேதார்நாத் கோயில், மற்றும் பத்ரிநாத் கோயில்.

சுமார் 1000 ஆண்டுகளுக்கு முன்னர் அமர்சிங் தாபா எனும் நேபாள இராணுவ தளபதி (கூர்க்கா படைத்தலைவர்), மிகச்சிறிதாக இருந்த இக்கோயிலைப் புதுப்பித்துக் கட்டினார். கோமுகம் எனும் பனிச்சிகரங்களிலிருந்து துவங்கும் கங்கை ஆற்றுக்கு பாகீரதி என்றும், தேவபிரயாகை நகரில் அலக்ந்தா ஆற்றுடன் கலக்கும் போது இவ்வாற்றுக்கு கங்கை ஆறு என்றும் பெயர்.

## புராண வரலாறு
  
இராமரின் முன்னோரான பகீரதன் என்பவர், தன் அறுபதாயிரம் முன்னோர்களுக்கு கபில முனிவரால் உண்டான சாபத்தை நீக்குவதற்காக சிவபெருமானை நோக்கி தவமிருந்தார். தவத்தினை பாராட்டிய சிவபெருமான், தேவலோகத்தில் ஓடிக் கொண்டிருந்த கங்கை ஆற்றினை பூலோகத்தில் இறக்குவதற்கு முன், முதலில் தன் சடாமுடியில் தாங்கி, பின் சடைமுடியின் ஒரு பகுதியின் வழியாக கங்கை ஆற்றை பூமியில் இறக்கினார். கங்கை நீர் பட்டவுடன் பகீரதனின் முன்னோர்கள், பல நூற்றாண்டுகளுக்குப் பின்னர் சாபத்திலிருந்து விடுபட்டு வீடுபேறு எனும் முக்தி அடைந்தனர். எனவேதான் கங்கை ஆற்றை புனித ஆறு என்று அழைக்கின்றனர்.

## தேசியப் பூங்காகள்
* கங்கோத்திரி தேசிய பூங்கா

## இதனையும் காண்க

* யமுனோத்திரி கோயில்
* பத்ரிநாத் கோயில்
* கேதார்நாத் கோயில்
* கோமுகம்
* ஜோஷி மடம்

## மேற்கோள்கள்

## வெளி இணைப்புகள்

* கங்கோத்திரி கோயில் புகைப்படங்கள் 
* [கங்கோத்திரி http://www.badarikedar.org/content-kedar.aspx?id=17 ]
* கங்கோத்திரி கோயில் வழிகாட்டி 
* கங்கோத்திரி கோயில் வரலாறு
* சூரிய குண்டம், காணொலி காட்சி  
*  உத்தரகாண்ட் வெள்ளம் சூன் 2013, காணொலி காட்சி  & உத்தரகாண்ட் வெள்ளம் சூன் 2013, காணொலி காட்சி

 பகுப்பு:உத்தராகண்டம்

பகுப்பு:இந்திய இந்துக் கோயில்கள்
பகுப்பு:உத்தராகண்ட மாநில ஊர்களும் நகரங்களும்
பகுப்பு:இந்து யாத்திரைத் தலங்கள்
பகுப்பு:உத்தரகாசி மாவட்டம்
பகுப்பு:உத்தராகண்டம் இந்துக் கோயில்கள்
கல்வெட்டில் மெய்யெழுத்துக்குப் புள்ளி

தமிழில் மெய்யெழுத்து புள்ளி பெறும் என்று தொல்காப்பியம் குறிப்பிடுகிறது. இந்தச் செய்தியை உணர்த்தும் ஆவணமாகத் திகழ்வது கேரள மாநிலம் கழசரக்கோடு காட்டாற்றங்கரைப் பாறையில் பொறிக்கப்பட்டுள்ள ஒரு கல்வெட்டு. 
இதில் சொல்லின் இறுதியில் வரும் மெய்யெழுத்துக்கு மட்டும் புள்ளி உள்ளது. ஏனையவற்றில் காணப்படவில்லை.
## கல்வெட்டு
பண்டைய தமிழெழுத்தாகிய பிராமி எழுத்துக்கள் 14 கொண்ட ஒருவரின் பெயர் இதில் உள்ளது. க ழ க கோ ப ட ட ன் ம க ன் செ ரு ம – என்பவை அந்த 14 எழுத்துக்கள். இதனைக் ‘’’கழக்கோ பட்டன் மகன் செரும(ன்)’’’ எனப் படிக்கவேண்டும்.

கல்வெட்டு உள்ள ஊர் கழசரக்கோடு. இதன் அரசன் கழக்கோ. கழக்கோவின் பெயர் பட்டன். பட்டனின் மகன் செருமன். செருமன் ஆட்சிக்காலத்தில் இந்த எழுத்துக்கள் பொறிக்கப்பட்டன. இவன் அதன் ஓரத்தில் ஓடும் கால்வாயை அக்காலத்தில் வெட்டியவனாக இருக்கலாம் என இக் கல்வெட்டைக் கண்டறிந்து படித்த வாரியார் குறிப்பிடுகிறார்.

## சொல் விளக்கம்
கழை என்பது மூங்கில். மூங்கில் நிறைந்த மலை கழைக்கோடு. கழைக்கோட்டு மலையில் சாரி சாரியாக மூங்கில்கள். கழை+சாரை+கோடு – கழசரக்கோடு. கசரக்கோடு – கஸரக்கோட் –  இக்காலப் பெயர்.

பட்டன் என்னும் பெயர் பட்டவன் ஒருவனைக் குறிக்கும். பட்டவன் என்பவன் விலங்காடு போராடிப் பட்டவன். நாட்டுப்புறங்களில் பட்டவன் வழிபாடு உண்டு. பட்டவனைப் **பட்டான்** எனக் குறிப்பிடும் நடுகற்கள் தமிழ்நாட்டில் பல உண்டு.

பட்டன் என்னும் பெயரைச் சேரநாட்டு மக்கள் பரவலாக வைத்துக்கொள்கின்றனர். மலையன், கோடன் என்பன மலையரசன் என்பதைக் காட்டுவன. அதுபோலப் பாட்டம் என்னும் நிலப்பகுதி அரசன் பட்டன். பாட்டம் என்பது தோட்டப் பகுதி.

செரு என்பது போர். போரில் வல்லவன் செருமான் அல்லது செருமன்.

## கண்டுபிடித்தவர்
கல்வெட்டியல் எம். ஆர். இராகவ வாரியார் என்பவர் இதனைக் கண்டறிந்து படித்து ஆராய்ந்துள்ளார். கேரள மாநிலத் தொல்லியல் துறைக் களப்பணியாளர் கே. கிருஷ்ணராஜ், திருவனந்தபுரம் அரசுப் பல்கலைக் கழகப் பேராசிரியர் இ. குன்னிகிருஷ்ணன் ஆகியோர் இதற்கு உறுதுணை புரிந்துள்ளனர். கழசரக்கோடு பெருமகன் இ. ரத்னாகர நாயர் கல்வெட்டைக் கண்டறிய உதவியிருக்கிறார்.

## கல்வெட்டின் காலம்
தமிழ்-பிராமி எழுத்துக்கள் பற்றித் தமிழ்நாடு தொல்லியல் துறை வெளியிட்ட நூலை உருவாக்கிய நால்வருள் ஒருவராகிய வி. வேதாசலம் இக்கல்வெட்டின் சிறப்பினைக் குறிப்பிட்டுப் பாராட்டுகிறார். கல்வெட்டை ஆராய்ந்த வாரியார் **இந்தக் கல்வெட்டு கி.மு. மூன்றாம் நூற்றாண்டு அளவினவாகிய தமிழ்நாட்டு அம்மன்கோயில்பட்டி, அரசலூர் கல்வெட்டுகளோடு இணைத்து ஒப்புநோக்கத் தக்கவை** என்று குறிப்பிடுகிறார். அத்துடன் வைநாட்டு எடக்கல் என்னும் ஊரிலுள்ள பிராமி எழுத்துக்களோடு இங்குள்ள எழுத்துக்களை ஒப்புமைப்படுத்த இயலாது எனவும் குறிப்பிட்டுள்ளார்.

## பிற கல்வெட்டுகளில் மெய்யெழுத்துகுப் புள்ளி
* கொற்றந்தை ளஎன்முன்று - என்னும் தொடரில் ளஎன் (=இளையன்) என்னும் சொல்லில் புள்ளி.

## மேற்கோள்
* கழசரக்கோடு கல்வெட்டு
* தி இந்து ஆங்கில நாளிதழ் - நாள் 12 மார்ச்சு 2014
* நடன காசிநாதன் குறிப்பு

## அடிக்குறிப்பு

பகுப்பு:இலக்கணம்
பகுப்பு:தமிழ் பிராமிக் கல்வெட்டுகள்
பகுப்பு:தமிழ் கல்வெட்டியல்
பகுப்பு:தமிழர் வரலாற்றைக் கணிக்க உதவும் முறைமைகள்
புற்றூக்கிகள்

**புற்றூக்கிகள்** ( carcinogens ) என்பன புற்றுநோயினைத் தூண்டும் பொருட்களாகும். புகையிலை, மது, கல்நார் தூசிகள், சிலவகை வைரசுகள், சில குறிப்பிட்ட வழிகளில் பதப்பட்ட உணவுகள் என்று பல புற்றூக்கிகள் கண்டறியப்பட்டுள்ளன.

புகையிலை பொருட்கள் - நுரையீரல், வாய் மற்று தொண்டை புற்றுநோய்.

மது-------- உணவுக்குழாய் பாதை.
  
கல்நார்-----நுரையீரல்.

எச்.பி. வைரசு---கருப்பை வாய் பற்று, தொண்டைப் புற்று.

கதிர்வீச்சு----பல புற்றுநோய்கள்.

புகைக் கரி--- விரைப்பை புற்று.

உடல் தூய்மை இல்லாமை, பலருடன் உடலுறவு, அதிக பிள்ளைப் பேறு,என்று பல காரணிகள் உள்ளன.இவைகள் அனைத்தும் புற்றூக்கிகளாகும்.

## மேற்கோள்கள்

## வெளி இணைப்புகள்
* [புற்றூக்கிகள் http://www.cancer.org/cancer/cancercauses/]
* http://www.ohiopma.org/pdfs/insight/cancer/EnvironmentalSource_ChemCauses2.pdf 
* http://www.creatingtechnology.org/biomed/cancer.pdf
* http://www.who.int/nmh/publications/fact_sheet_cancers_en.pdf
* http://www.bu.edu/lovecanal/workshop/PresentRC0507.pdf 
* http://www.dhsd.limpopo.gov.za/docs/What%20is%20Cancer.pdf
* http://www.netofcare.org/content/pdf/6-spec_illness-cancer.pdf 

பகுப்பு:நோய்கள்
ஏன்சல் எல்கோர்ட்

**அஞ்சேல் எல்கோர்ட்** (* Ansel Elgort*, பிறப்பு: மார்ச் 14, 1994)  என்பவர் ஓர் அமெரிக்க நாட்டு நடிகர், விளம்பர நடிகர் மற்றும் டி.ஜே ஆவார். இவர் கேரி, டைவர்ஜென்ட், த போல்ட் இன் அவ ஸ்டார்ஸ் போன்ற திரைப்படங்களில் நடித்துள்ளார்.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:வாழும் மக்கள்
பகுப்பு:விளம்பர நடிகர்கள்
பகுப்பு:1994 பிறப்புகள்
பகுப்பு:ஆங்கில அமெரிக்கர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ஜார்வா (கிராமம்)

**ஜார்வா** கிராமம் இந்திய நாட்டின் வடக்குப்பகுதியில் உத்தரப் பிரதேச மாநிலத்தில் நேபாளம் எல்லைக்கு அருகில் 5கிலோ மீட்டர்கள் தூரத்தில் அமைந்துள்ளது. இந்த ஊரின் வழியாகத்தான் நேபாளத்திற்கும் இந்தியாவிற்குமான வாணிப சாலை அமைந்துள்ளது. இதன் அருகில் சோதனைச்சாவடி அமைந்துள்ளது. இதன் அருகில் அமைந்துள்ள பெரிய நகரம் துளசிபூர் (Tulsipur) ஆகும்.

## மேற்கோள்

:

பகுப்பு:உத்தரப் பிரதேசம்
தண்ணி (விளையாட்டு)

::இது ஒரு விளையாட்டைப் பற்றியது.
::தண்ணீரைப் பற்றி அறிய, நீர் என்ற பக்கத்தைப் பார்க்கவும்.

தண்ணி என்பது தென்னாப்பிரிக்காவில் விளையாடப்படும் சீட்டு விளையாட்டு. இது தென்னாப்பிரிக்காவிற்கு சென்ற தமிழர்களால் உருவாக்கப்பட்டது. தண்ணீர் என்ற சொல்லில் இருந்து மருவியது. கரும்பு தோட்டங்களில் பணி செய்த பொழுது, பொழுதுபோக்கு விளையாட்டாக அமைந்தது.
 இதிலிருந்து சிறிதே வேறுபட்ட ஆட்டங்களை மொரிசியசிலும் விளையாடுகின்றனர்.
இது குடும்ப விளையாட்டாக விளையாட்டாக இருந்த பொழுதிலும், பிற தென்னாப்பிரிக்கர்களிடமும் பரவியிருந்தது. இந்த விளையாட்டு டோர்னமென்டில் சேர்க்கப்பட்டு, பீட்டர்மரிட்சுபர்கு என்ற பகுதியில் முதலாம் தண்ணி கோப்பை விளையாடப்பட்டது. 

## வரலாறு
ராமசாமி நாயுடு என்ற கரும்புத் தோட்டத் தொழிலாளியும் அவரது நண்பர்களும் இணைந்து கண்டிபிடித்தனட் என்று கூறப்படுகின்றது.

## ஆட்டம்

இதை நால்வர் விளையாடினால் பொருத்தமாக இருக்கும். இந்த ஆட்டத்தை 24 சீட்டுகள் கொண்டு விளையாடுவர். 

## சான்றுகள்

## இணைப்புகள்
*தண்ணி.காம்
இதயத் துடிப்பு மிகைப்பு

**இதயத்துடிப்பு மிகைப்பு** அல்லது **விரைந்த இதயத்துடிப்பு** (*tachycardia*) என்பது அசாதாரணமாக இதயம் விரைந்து துடிப்பதாகும். இதற்கு பலகாரணங்கள் இருக்கக் கூடும். நோயின் காரணமாகவும் சில மருந்துகள் காரணமாகவும் உடற்பயிற்சியின் போதும் அதிக மன உளைச்சல் காரணமாகவும் ஏற்படலாம். இயல்பான இதயத் துடிப்பு விநாடிக்கு 70 வரையில் இருக்கிறது. இதயத் துடிப்பு (நாடி) 100க்கும் அதிகமாக இருக்குமாயின் அதை மிகைத் துடிப்பு நோய் எனவும் 60க்கும் குறைந்தால் குறைத் துடிப்பு நோய் *(bradycardia)* எனவும் அழைக்கப்படும்.

வெவ்வேறு வயதினருக்கு விரைந்த இதயத்துடிப்புகள் கீழே காட்டப்பட்டுள்ளது:
*1–2 நாட்கள்: > 159 துடிப்புகள்/நிமி (bpm)
*3–6 நாட்கள்: >166 து/நிமி
*1–3 வாரங்கள்: >182 து/நிமி
*1–2 மாதங்கள்: >179 து/நிமி
*3–5 மாதங்கள்: >186 து/நிமி
*6–11 மாதங்கள்: >169 து/நிமி
*1–2 ஆண்டுகள்: >151 து/நிமி
*3–4 ஆண்டுகள்: >137 து/நிமி
*5–7 ஆண்டுகள்: >133 து/நிமி
*8–11 ஆண்டுகள்: >130 து/நிமி
*12–15 ஆண்டுகள்: >119 து/நிமி
*>15 ஆண்டுகள் – வயது வந்தோர்: >100 து/நிமி

## மேற்கோள்கள்

பகுப்பு:உடலியங்கியல்
பகுப்பு:இதயக் கோளாறுகள்
தமீமுன் அன்சாரி

**மு.தமிமுன் அன்சாரி** ஒரு தமிழக அரசியல்வாதி. இவர் நாகப்பட்டினம் மாவட்டம் வேதாரண்யம் அருகே உள்ள தோப்புத்துறையில் பிறந்தவர்.  சென்னை புதுக்கல்லூரியில் பி.ஏ., கார்ப்பரேட் பட்டம் பெற்றார். புதுக் கல்லூரி மாணவர் சங்கத் தலைவராக இருந்துள்ளார்.

## அரசியல் வாழ்க்கை
*மனிதநேய மக்கள் கட்சியின்  மாநில பொதுச் செயலாளராக பணியாற்றிய  தமிமுன் அன்சாரி, 
மனிதநேய மக்கள் கட்சியிலிருந்து விலகி கடந்த அக்டோபர் 6 ,2015 அன்று , தனது ஆதரவாளர்களுடன் சேர்ந்து மனிதநேய ஜனநாயகக் கட்சி என்ற புதிய கட்சியை, துவங்கி நடத்தி வருகிறார்.

*தமிழ்நாடு சட்டமன்றத் தேர்தல், 2011ல்    சேப்பாக்கம்-திருவல்லிக்கேணிதொகுதியில் அதிமுக கூட்டணியில் மனிதநேய மக்கள் கட்சி சார்பாகப் போட்டியிட்டு வெற்றிவாய்ப்பை இழந்தார்..
*தமிழ்நாடு சட்டமன்றத் தேர்தல், 2016ல் நாகப்பட்டினம் (சட்டமன்றத் தொகுதி)யில் அதிமுக கூட்டணியில் மனிதநேய ஜனநாயகக் கட்சி சார்பாக போட்டியிட்டு வெற்றிபெற்றார்.

பிப்ரவரி 2023 அன்று திண்டுக்கலில் வைத்து நடைபெற்ற பொதுக்குழுவில் கட்சியின் கட்டுப்பாட்டை மீறியதால் கட்சியில் இருந்து தற்காலிகமாக நீக்கப்பட்டார், அதனை தொடர்ந்து சென்னையில் பிப்ரவரி 01, 2024 மனிதநேய ஜனநாயக கட்சியின் மாவட்ட செயலாளர் தலைமையில் மற்றும் ஆதரவுடன் பொதுக்குழுவில் மனிதநேய ஜனநாயக கட்சியின் தலைவராக பொறுப்பேற்றார்..!

## பொது வாழ்க்கை
மக்கள்உரிமை வாரஇதழின் ஆசிரியராகப் பணியாற்றியுள்ளார். தமிழ், ஆங்கில மொழி தெரிந்தவர்..மலேசியா, சிங்கப்பூர், சவுதி அரேபியா, குவைத், கத்தர், ஐக்கிய அரபு அமீரகம்  ஆகிய நாடுகளுக்குச் சென்று பல பொதுக் கூட்டங்களில் பங்கு கொண்டவர்.

## ஆதாரம்


பகுப்பு:வாழும் மக்கள்
பகுப்பு:இசுலாமியத் தலைவர்கள்
பகுப்பு:இந்திய முஸ்லிம்கள்
பகுப்பு:இதழாசிரியர்கள்
பகுப்பு:பத்திரிகையாளர்கள்
பகுப்பு:நாகப்பட்டினம் மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
சாட்ஸ்வொர்த், டர்பன்

**சாட்ஸ்வொர்த்** (*Chatsworth*) என்பது தென்னாப்பிரிக்காவின் குவாசூலூ நடல் மாகாணத்தில் உள்ள நகரம். இங்கு அதிகளவில் இந்தியர்கள் வசிக்கின்றனர். இது டர்பன் நகரின் புறப்பகுதியில் உள்ளது.

## சூழல்
இந்தியர்கள் தங்கள் மதங்களைப் பின்பற்ற மத வழிபாட்டுத் தலங்களை கட்டிவைத்துள்ளனர்.
தமிழ், தெலுங்கு பேசும் மக்கள் இங்கு அதிகளவில் வசிக்கின்றனர். எனவே, தங்கள் வீடுகளில் தமிழும், பேசுகின்றனர்.

## கல்வி
கல்வியில் ஆங்கிலம் முக்கியத்துவம் பெற்றிருக்கிறது.

## மேற்கோள்கள்

## வெளி இணைப்புகள்
* Chatsworth Live

பகுப்பு:தென்னாப்பிரிக்க நகரங்கள்
குருதி நச்சு

**குருதி நச்சு** (Toxemia, toxaemia) என்பது இரத்தத்தில் நச்சு கலந்து காணப்படும் நிலையாகும். இங்கு நச்சு என்பது நுண்ணுயிரிகளால் தோற்றுவிக்கப்பட்டு, நோய்களை (நச்சேற்ற நோய், Toxicosis, Toxinosis) உண்டாக்குகின்ற (அல்லது) நோய்த் தாக்கத்தினை அதிகரிக்கும் பொருளாகும். இரத்தமானது, சாதரணமாக ஒரு நுண்ணுயிரற்ற திரவமாக உள்ளது. எனவே, இரத்தத்தில் கிருமிகள்; பாக்டீரியாக்கள் (Bacteremia), பூஞ்சைகள் (Fungemia), தீநுண்மங்கள் (Viremia) காணப்படுவது என்பது ஒரு அசாதாரண நிலையாகும். நுண்ணுயிரிகளிலிருந்து வெளிப்படும் நச்சுகள் நேரடியாக ஓம்புயிர்த் திசுக்களைச் சிதைத்தும், நோயெதிர்ப்பு அமைப்பைச் செயலிழக்கச் செய்தும் கிருமித் தொற்றுகளையும், பிணியையும் அதிகரிக்க உதவுகின்றன.

## வெளியிணைப்புகள்
*Introduction to the special edition of ''Journal of Toxicology - Toxin Reviews'', 21(1 & 2) 

## மேற்கோள்கள்

பகுப்பு:குருதி நோய்கள்
பீசா பொதுச்சங்கம்

**பீசா பொதுச்சங்கம்** என்பது ஏற்கப்படாத கத்தோலிக்க திருச்சபையின் பொதுச்சங்கமாகும். 1409இல் மேற்கு சமயப்பிளவினை முடிவுக்கு கொணர இது இத்தாலியின் பீசா நகரில் கூடியது. இது அச்சமயம் திருத்தந்தை பதவி கோரிய பதின்மூன்றாம் பெனடிக்ட் மற்றும் பன்னிரண்டாம் கிரகோரி ஆகியோரின் பதவி பறிக்கப்பட்டதாக அறிவித்து, ஐந்தாம் அலெக்சாண்டரை திருத்தந்தையாக தேர்வு செய்தது. 

இயேசு பிறப்பின் முன்னறிவிப்பு விழாநாளில் பீசா உயர் மறைமாவட்ட பேராலயத்தில் கூடிய இச்சங்கத்தில் 4 மறைமுதுவர்கள், 22 கர்தினால்கள் மற்றும் 80 ஆயர்கள் இருந்தனர். மேலும் வர இயலாத 100 ஆயர்களின் பதில் ஆட்களாக குருக்களும், 87 ஆதீனத் தலைவர்களும், 41 துறவற அமைப்புகளின் தலைவர்களும், 300 இறையியல் மற்றும் திருச்சபை சட்ட வல்லுநர்களும் குழுமியிருந்தனர். இவர்களோடு எல்லா ஐரோப்பிய கிறித்தவ நாடுகளின் பதில் ஆட்களும் இருந்தனர். இதில் திருத்தந்தை பதவி கோரியவர்களோ அல்லது அவர்களின் பதில் ஆட்களோ பங்கேற்காததால் அவர்கள் சங்கத்தை இழிவு படுத்தியதாக சங்கத்தின் நான்காம் அமர்வில் (contempt of court) குற்றஞ்சாட்டப்பட்டனர். பின்னர் திருத்தந்தை பதவி கோரும் இருவரில் உண்மையான வாரிசு யார் என்பது குறித்து விவாதிக்கப்பட்டது.

சங்கத்தின் முடிவில் திருச்சபையின் அதி உயர் நன்மைக்காகவும் (Salus populi suprema lex esto) அதன் ஒற்றுமையை காக்கவும் கர்தினால்களே முடிவு எடுக்கும் அதிகாரம் உடையவர் என அறிக்கையிடப்பட்டது. இது திருத்தந்தையின் அதிகாரத்துக்கு நேரடியாக விடப்பட்ட சவாலாகக்கருதப்பட்டதால் சீர்திருத்தத் திருச்சபையினர் இச்சங்கத்தை கிறித்தவ சீரமைப்பின் முதல் படியாகப்பார்த்தனர்.

இச்சங்கம் யாரையும் எதிர்த்தோ அல்லது திரிபுக்கொள்கையினை பரப்பவோ கூட்டப்படாததாலும், இதில் பங்கேற்றவர்களுக்கு இருந்த அதிகாரம், நல்லெண்ணம், ஒருமித்தமுடிவு மற்றும் அரச ஆதரவு பெற்றிருந்ததால் இது மற்ற செல்லா சங்கங்களைவிடவும் தனித்துவம் உடையது ஆகும்.

இச்சங்கத்தின் முடிவில் நடந்த ஐந்தாம் அலெக்சாண்டரின் தேர்தலில் 14 உரோமை கர்தினால்களும் 10 அவிஞ்ஞோன் கர்தினால்களும் பங்கேற்றனர். இதன் முடிவை பதின்மூன்றாம் பெனடிக்டும் பன்னிரண்டாம் கிரகோரியும் ஏற்காததால் இது மேற்கு சமயப்பிளவினை மேலும் சிக்கலாக்கியது. இது காண்ஸ்தான்சு பொதுச்சங்கத்துக்கு காரணியானது.

## மேற்கோள்கள்


பகுப்பு:இத்தாலியின் வரலாறு
பகுப்பு:மேற்கு சமயப்பிளவு
பகுப்பு:1409 தேர்தல்கள்
எச்டி 149026 பி

**எச்டி 149026 பி**(HD 149026 b) என்பது ஒரு புறக்கோள் ஆகும்.இது தோரயமாக 257 ஒளியாண்டுகள் தூரத்தில் ஹெர்குலஸ் என்ற விண்மீன் குழாமத்தில் உள்ளது.
## சுற்றுப் பாதை
**எச்டி 149026 பி**  வட்ட வடிவ சுற்றுப் பாதையை உடையது(இதில் ஒரு நிலையான விலகல்கள் கானப்படுகிறது).இது எச்டி 149026 என்ற விண்மீனை சுற்றி வருகிறது.
## தோற்றத்தின் பண்புகள்
எச்டி 149026 பி தனது விண்மீனை சுற்றி வர மூன்று புவி நாள்களுக்கு கொஞ்சம் குறைவாக எடுத்துக் கொள்கிறது.இதன் திணிவு அல்லது நிறை வியாழனை (கோள்)  விட குறைவுவாகவும்(0.36 மடங்கு வியாழனின் நிறையையும் அல்லது 114 மடங்கு புவியின் நிறையையும் உடையது) ஆனால் சனியை (கோள்) விட அதிக நிறையை உடையதும் ஆகும். ஆரம்பத்தில் இதன் வெப்பநிலை 0.3 பாண்ட்  அல்பீடோவின்(எதிரொளிதிறன்) மூலம் 1540 கெல்வின் என மதிப்பிட்டனர்  இது எச்டி 209458 பியை (1400K) விட அதிகம்.எனவே இதை நரகம் என அழைக்கத் தொடங்கினார்கள். 
இந்த எச்டி 149026 பி அதன் விண்மீனான எச்டி 149026 யை கடந்து செல்லும் போது இந்த கோள் மற்றும் அதன் விண்மீனிலிருந்து கூட்டாக வரும் ஒளியின் அலைநீளம் 8 μm அதைக்கொண்டு இதன் வெப்பநிலை 2,300 ± 200 கெல்வின் என மதிப்பிட்டனர். இது கிட்டத்தட்ட சிலிக்கானின்  கொதிநிலை ஆகும். மற்றும் இரும்பின்   உருகு நிலைக்கு மிகவும் அதிகம்.
இந்த கோளின் அல்பீடோ(எதிரொளிதிறன்) நேரடியாக அளவிடப்படவில்லை , இந்த கோள் எச்டி 209458 பியை போல் தன்மேல் விழும் அனைத்து நட்சத்திரத்தின் ஒளியையும் கிரகித்துக் கொள்வதால் இது இந்த அளவு வெப்பநிலையில் உள்ளது என கணித்துள்ளனர். இதில் பெரும்பான்மையான கிரகித்துக் கொள்ளும் வெப்பம் வளி மண்டலத்தின் மேல்பகுதியில் இருக்கும்.
இதன் வெளிப் பகுதி இருட்டாகவும் , ஒளி ஊடுருவமுடியாமலும் , வெப்ப மேகங்களை உடையதாகவும் உள்ளது.இதனால் இதில் வனேடியம் மற்றும் தைட்டானியம் ஆக்சைடுகள் இருக்கலாம் என கருதப்படுகிறது. 
கோள்-வின்மீன் இவற்றின் விகிதம் 0.05158 +/- 0.00077.
இது மற்ற கோள்களுக்கு விதிவிலக்காக ஹைட்ரஜன் மற்றும் ஈலியம் போன்ற கனமான தனிமங்களால் ஆன பெரிய கருவத்தைக்(Core) கொண்டுள்ளது :இதன் முதல் தத்துவார்த்த மாதிரிகளின் படி இது புவியின் நிறையை விட 70 மடங்கு அதிக நிறை உடையது எனவும் பிறகு செம்மைப்படுத்தப்பட்ட மாதிரிகளின் மூலம் இது 80 முதல் 110 மடங்கு நிறை உடையது என கணக்கிட்டுள்ளார்கள்.  இதன் விளைவாக இதை சிறப்பு-நெப்டியூன் என வரையறுத்தார்கள். ராபர்ட் நேவின் **ஸ்கை மற்றும் டேலேச்கோப்** மூலம் இதில் ஹைட்ரஜன் மற்றும் ஈலியமை விட கனமான தனிமங்களால் ஆன பெரிய கருவத்தைக் கொண்டுள்ளது என வாதிடுகிறார். 
இந்த கோளின் ஈர்ப்பு விசை புவியின் ஈர்ப்பு விசையை விட அதிகம்(10 மடங்கு) என ராபர்ட் நே அவர்களால் யூகிக்கப்படுகிறது. 
## மேற்கோள்கள்

பகுப்பு:புறக்கோள்கள்
பகுப்பு:ஹெர்குலஸ் (விண்மீன் தொகுதி)
பகுப்பு:வளிமப் பெருங்கோள்கள்
கதிரியக்கக் கழிவுகளைக் களைதல்

**கதிரியக்கக் கழிவுகளைக்  களைதல்**(Disposal of radioactive waste ) என்பது மருத்துவமனைகளிலும் ஆய்வுக் கூடங்களிலும் தொழில்துறையிலும் ,பயன்பாட்டிற்குப் பின் எஞ்சி இருக்கும் கதிரியக்கப் பொருட்களைக் கவனமாக அகற்றுவதைக்  குறிக்கும். மேலும் அணு உலைகளில் எரிபொருள் கோல்களில் நிறைந்த அளவில் கதிரியக்கமுள்ள கழிவுகள் மிஞ்சுகின்றன. இவைகளை எவ்வாறு கையாளுவது? கோட்பாட்டளவில் மூன்று வழிகளுள்ளன.

1 காலம் தாழ்த்தி கதிரியக்கத்தினை சிதைத்தல் (Delay and allow to Decay )
2 நீர்த்துப் போகச் செய்து பின் ஆறு குளங்களில் கலந்து விடுதல்.(Dilute and  Disperse )
3 செறிவினை அதிகரித்து பின் காப்பாக வைத்தல் (Concentrate and Contain )
அதிகம் கதிரியக்கம் இல்லாத போது, கதிரியக்கம் தானாகவே அழிந்து காப்பான அளவு வந்ததும், யாருக்கும் தீங்கு நேராமல் ஆற்றிலோ வளிம நிலையிலிருந்தால் உயரமான புகைப் போக்கியின் துணையுடனோ அகற்றலாம். நீருடன் கலந்து அடர்வினைக் குறைத்து, பின் ஆற்றில் கலப்பதும் ஒரு முறையாகும். அடர்வு கூடிய நிலையில், நீர்மநிலைக் கழிவுகளை கொதிநிலைக்கு சூடாக்கி அடர்வினைக் அதிகரித்து வலுவான கலங்களில் சேகரித்து பூமிக்கடியில் மிக ஆழத்தில் புதைத்து விடலாம்.

## மேற்கோள்கள்

பகுப்பு:கதிரியக்கம்
பகுப்பு:அணுவியல்
உலகின் பாவங்களைப் போக்கும் (செபம்)

**உலகின் பாவங்களைப் போக்கும்** எனத்தொடங்கும் மன்றாட்டானது இலத்தீன் வழிபாட்டு முறை கத்தோலிக்க திருப்பலியிலும், ஆங்கிலிக்க ஒன்றியம், லூதரனியம் மற்றும் கிழக்கு மரபுவழி திருச்சபையிலும் பயன்படுத்தப்படும் ஒரு மன்றாட்டாகும். இது திருப்பலியில் குரு அப்பத்தைப் பிட்டு அதில் ஒரு பகுதியை கிண்ணத்தில போடும் போது மக்களால் படப்படுவதோ செபிக்கப்படுவதோ வழக்கம்.

சிரிய நாட்டின் மரபில் வழக்கமான இச்செபமானது உரோமை இலத்தீன் வழிபாட்டு முறை கத்தோலிக்க திருப்பலியில் திருத்தந்தை முதலாம் செர்ஜியுஸால் சேர்க்கப்பட்டது. இது குவின்சிடெக்சு பொதுச்சங்கம் இயேசுவை *செம்மறி* என அழைக்கக்கூடாது என எடுக்கப்பட்ட முடிவுக்கு எதிர்ப்பாக இம்மன்றாட்டு இணைக்கப்பட்டது என்பது குறிக்கத்தக்கது.

## மன்றாட்டு
யோவான் நற்செய்தி 1:29இல் படி திருமுழுக்கு யோவான் இயேசுவ தம் சீடருக்கு சுட்டிக்காட்ட பயன்படுத்திய வரிகளின் அடிப்படையில் இம்மன்றாட்டு அமைந்துள்ளது.

:உலகின் பாவங்களைப் போக்கும் இறைவனின் செம்மறியே, எங்கள் மேல் இரக்கமாயிரும்.
:உலகின் பாவங்களைப் போக்கும் இறைவனின் செம்மறியே, எங்கள் மேல் இரக்கமாயிரும்.
:உலகின் பாவங்களைப் போக்கும் இறைவனின் செம்மறியே, எங்களுக்கு அமைதியை அளித்தருளும்.

## மேற்கோள்கள்

பகுப்பு:திருப்பலி (வழிபாடு)
சாட்ஸ்வொர்த் ஹவுஸ்

**சாட்ஸ்வொர்த் ஹவுஸ்** (*Chatsworth House*) என்பது இங்கிலாந்தின் கிழக்கு மத்திய பகுதியிலுள்ள டார்பிஷயர் மாகாணத்தில் அமைந்துள்ள ஒரு அரச மாளிகையாகும். இந்த மாளிகை ஒரு மலையடிவாரத்தில் டெர்வண்ட் (Derwent) நதிக் கரையோரத்தில் கட்டப்பட்டுள்ளது. 

இது 1549 ஆம் ஆண்டு தொடக்கம் டெவன்ஷயர் கோமகனின் (Duke of Devonshire) இருப்பிடமாகவும் கெவண்டிஷ் குடும்பம் (Cavendish Family) என அழைக்கப்படும் அவரது குடும்பத்தின் வசிப்பிடமாகவும் இருந்து வருகிறது.

முதலில் கட்டப்பட்டபோது இருந்ததை விட இப்போது பெரு மாறுதல்கள் செய்யப்பட்டுள்ளன. பிரதான கட்டடம் 1687 க்கும் 1707 க்குமிடையில் முதலாவது கோமகனால் புதுப்பித்துக் கட்டப்பட்டது. இதற்கு வடக்குப் புறமுள்ள நீண்ட கட்டடம் 19 ஆம் நூற்றாண்டின் தொடக்கத்தில் ஆறாவது கோமகனால் கட்டப்பட்டது. 1970 ஆம் ஆண்டு பதினோராவது கோமகனும் சீமாட்டியும் (Duchess) சேர்ந்து காட்சிப்படுத்தும் பசுமைக்கூடத்தை அமைத்தார்கள். இவ்வாறு காலத்துக்குக் காலம் பல புதிய அம்சங்கள் சேர்க்கப்பட்டு வந்துள்ளன.

ஐந்து நூற்றாண்டுகளாக, ஒரே குடும்பத்தைச் சேர்ந்த 16 சந்ததியினரால் சேர்க்கப்பட்டு வந்த அரிய பொருட்கள் மாளிகையில் உள்ளன. மாளிகையின் உள்புறம் விலை மதிப்பில்லாத பல அரிய ஓவியங்கள், தளபாடங்கள், சிலைகள், புத்தகங்கள், பல வகையான கலைப்பொருட்கள், கண்ணாடிப் பொருட்கள் என பிரமிக்க வைக்கும் காட்சிகள் உள்ளன. தமிழகத்தில் மதுரை மீனாட்சி அம்மன் மற்றும் கோவில்களில் காணப்படுவது போன்ற மேற்கூரை ஓவியங்கள் சுமார் 60 அடி உயரமுள்ள உள் விதானத்தில் வரையப்பட்டுள்ளன. ஐரோப்பாவிலேயே மிகச் சிறந்த கலைப்படைப்புகள் இங்கே உள்ளன.

மாளிகையின் ஒரு புறத்தில் படிப்படியாக விழும் நீர்வீழ்ச்சி உள்ளது. மாளிகையின் முன்புறத்தில் எம்பரர் பவுண்டன் (Emperor Fountain) எனப்படும் சுமார் 150 அடி உயரத்துக்கு எழும்பும் நீரூற்று உள்ளது. மாளிகைக்கு வடகிழக்கில் ஒரு பெரிய குதிரை லாயம் உள்ளது.

இரண்டாவது உலகப் போரின் போது இங்கிலாந்திலுள்ள பல அரச மாளிகைகள் இராணுவ பயன்பாட்டிற்கு விடப்பட்டன. ஆனால் இந்த மாளிகை ஒரு பெண்கள் பாடசாலையின் விடுதியாக மாற்றப்பட்டு சுமார் 300 மாணவிகள் தங்க வைக்கப் பட்டனர். அதனால் மாளிகை சேதமுறாமல் காப்பாற்றப்பட்டது.

தற்போதைய உரிமையாளர்கள் இம்மாளிகையை பெரும்பாலும் மக்கள் பயன்பாட்டிற்கேற்ற விதமாக பல ஏற்பாடுகளைச் செய்துள்ளனர். உல்லாச பயணிகளைக் கவரும் விதமாக மாற்றங்கள் செய்யப்பட்டுள்ளன. சுமார் 105 ஏக்கர் பரப்பளவில் உள்ள பூங்காவில் அழகிய பூக்கள், சிலைகள், மாபெரும் நீர் விளையாட்டுக்கள் போன்ற மக்களை மகிழ வைக்கும் பல அம்சங்கள் உள்ளன. 

1973 ஆம் ஆண்டு ஆரம்பிக்கப்பட்ட இங்கேயுள்ள பண்ணையில் எல்லா வயதுக் குழந்தைகளுக்கும் ஏற்ற விதமாக விளையாட்டு இடங்கள், மிருகங்கள் என்பவை உள்ளன. அத்துடன் இந்த மண்ணை (பூமியை) நாம் எவ்வாறு பயன்படுத்துகிறோம், நாம் உண்ணும் உணவு எங்கிருந்து எப்படிக் கிடைக்கிறது, பசுக்களையும் ஆடுகளையும் எவ்வாறு பராமரிக்கிறார்கள் என்பன போன்ற விடயங்களை குழந்தைகள் இங்கே அறிந்து கொள்ள முடிகிறது. பசுவிலிருந்து எவ்வாறு பால் எடுக்கப்படுகிறது. முட்டையிலிருந்து கோழிக்குஞ்சு எப்படி வருகிறது, மீன் வளர்ப்பு, பன்றி வளர்ப்பு போன்றவற்றை நேரடியாகக் காண வசதிகள் செய்யப்பட்டுள்ளன. காட்டின் நடுவில் மலையேறிச் செல்லும் அனுபவத்தையும் இங்கு பெறலாம். பண்ணைப் பொருட்களை வாங்குவதற்கு ஒரு கடையும் உள்ளது.

இங்கு திரைப்படக் காட்சிகளும் படமாக்கப்படுகின்றன. பிரைட் அண்ட் பிரயடஸ், த டச்சஸ் (The Duchess) (2008), த உல்ஃப்மன் (The Wolfman) (2010) ஆகியவை குறிப்பிடத்தக்கன.

## மேற்கோள்கள்

## வெளி இணைப்பு

*அதிகாரபூர்வ இணையதளம்

பகுப்பு:இங்கிலாந்து
இராசராச விசயம்

**இராசராச விசயம்** என்னும் நூல் தஞ்சை நகரிலிருந்து அரசாண்ட முதலாம் இராசராசன்மீது பாடப்பட்டது. இதனை **நாராயணன் பட்டாதித்தன்**  எனும் புலவர். இந்தப் புலவர் 'சவர்ணன்' என்னும் சாதியினர். சவர்ணன் குலத்தவர்கள் அக்காலத்தில் சிறந்த மருத்துவர்களாகத் திகழ்ந்தனர்.   புலவர் பட்டாதித்தன் தான் செய்த நூலை விழாக் காலங்களில் படிப்பதற்காக அரசன் இராசேந்திரன் நிலதானம் வழங்கியிருந்தான். திருப்பூந்துருத்தி  கோயில் கல்வெட்டு இதனைக் குறிப்பிடுகிறது. அவையில் படிக்கப்பட்டதால் இது தமிழ்நூல். இதில் இராசராசனது வெற்றிச் செயல்கள், வீரம், செங்கோன்மை, கொடை முதலான செய்திகள் இடம் பெற்றிருந்தன.
## கருவிநூல்
* மு. அருணாசலம், தமிழ் இலக்கிய வரலாறு, 11 ஆம் நூற்றாண்டு, 2005, 
## அடிக்குறிப்பு

பகுப்பு:11 ஆம் நூற்றாண்டுத் தமிழ் நூல்கள்
1900 கோடைக்கால ஒலிம்பிக் விளையாட்டுப் போட்டிகள்

**1900 கோடைக்கால ஒலிம்பிக் விளையாட்டுப் போட்டிகள்**, அல்லது அலுவல்முறையாக தற்போது **இரண்டாம் ஒலிம்பியாட்டின் விளையாட்டுக்கள்** (*Games of the II Olympiad*) பிரான்சின்  பாரிசில் 1900ஆம் ஆண்டு மே 14 முதல் அக்டோபர் 28 வரை நடைபெற்ற பன்னாட்டு பல்துறை விளையாட்டுப் போட்டிகள் ஆகும். இதில் திறப்புவிழாவோ நிறைவு விழாவோ நடைபெறவில்லை. இந்த ஒலிம்பிக் போட்டிகள் 1900இல் பாரிசில் நடந்த உலகக் கண்காட்சியின் அங்கமாக நடைபெற்றது.   19 பல்வேறு விளையாட்டுக்களில் 997 போட்டியாளர்கள் பங்கேற்றனர். முதல்முறையாக மகளிர் இந்தப் போட்டிகளில் பங்கேற்றனர். *எலென்  டெ பூர்தலேசு* என்ற பெண் மாலுமி ஒலிம்பிக் பதக்கம் வென்ற முதல் பெண்மணியாக விளங்கினார்.  போட்டிகளை ஞாயிறன்று நடத்துவதற்கு அமெரிக்கப் போட்டியாளர்கள் எதிர்ப்பு தெரிவித்தனர்; தங்கள் கல்லூரிகளின் சார்பாக பங்கேற்ற இந்த விளையாட்டு வீரர்கள் தங்கள் சமயப்படியான ஓய்வுநாளில் போட்டியிட மறுத்து விலகிக் கொள்ள நேரிட்டது.

1895இல் சோர்போன் மாநாட்டில் பியர் தெ குபர்த்தென்  ஒலிம்பிக் விளையாட்டுப் போட்டிகளை 1900இல் பாரிசில் நடத்த முன்மொழிந்தார்.  அந்த மாநாட்டிற்கு வந்திருந்த சார்பாளர்கள் ஐந்து ஆண்டுகள் காத்திருக்க மனமில்லாததால் முதல் ஒலிம்பிக் விளையாட்டுப் போட்டிகளை 1896இல் நடத்த விரும்பினர். இதன்படி முதல் ஒலிம்பிக் விளையாட்டுக்கள் 1896இல் கிரீசின் ஏதென்சில் நடத்தவும் 1900இல் இரண்டாவது ஒலிம்பிக்கை பாரிசில் நடத்தவும் முடிவு செய்யப்பட்டது.

1900இல் வென்ற போட்டியாளர்களுக்கு பதக்கங்கள் எதுவும் வழங்கப்படவில்லை; கோப்பைகள் அல்லது கிண்ணங்கள் வழங்கப்பட்டன. ஒலிம்பிக் இயக்க வரலாற்றிலேயே சில வழைமையில்லாத விளையாட்டுப் போட்டிகள் நடத்தப்பெற்றன; இதுவே முதலும் கடைசியாகவும் முடிந்தது. தானுந்து மற்றும் பொறியுந்து பந்தயங்கள், வெப்பவளி  பலூன்கள், துடுப்பாட்டம், கிராக்கெட்டு  பாசுக்கு பெலோட்டா, 200 மீ நீச்சல் தடைப் போட்டி, நீரடி நீச்சல்  ஆகியன இடம்பெற்றன. இந்த ஒரு ஒலிம்பிக்கில் மட்டும்தான் 
துப்பாக்கி சுடும் போட்டியில் உயிருள்ள புறாக்கள் இலக்காக பயன்படுத்தப்பட்டன.

## பங்கேற்ற நாடுகள்

பன்னாட்டு ஒலிம்பிக் குழுவின் அலுவல்முறைத் தரவுகளின்படி கீழ்கண்ட 24 நாடுகள் 1900 ஒலிம்பிக் விளையாட்டுப் போட்டிகளில் கலந்து கொண்டன. 

### சர்ச்சைக்குட்பட்டவை
கீழ்கண்ட நாடுகளிலிருந்தும் இந்த விளையாட்டுப் போட்டிகளில் போட்டியாளர்கள் பங்கேற்றதாக சில ஆதாரங்கள் பட்டியலிடுகின்றன:

* 
* 
* 
* 
* 
* 



## மேற்சான்றுகள்

பகுப்பு:கோடைக்கால ஒலிம்பிக் விளையாட்டுகள்
மேஜர் ஓக்

**மேஜர் ஓக்** (Major Oak) என்பது இங்கிலாந்து நாட்டிங்ஹாம்சயர் (Nottinghamshire) பகுதியிலுள்ள எட்வின்ஸ்டவ் (Edwinstowe) என்ற கிராமத்தினருகே அமைந்துள்ள செர்வூட் காட்டின் (Sherwood Forest) மத்தியிலுள்ள ஒரு பழமை வாய்ந்த ஆங்கிலேய கருவாலி மரம் ஆகும். 2002 ஆம் ஆண்டில் இடம்பெற்ற ஒரு கருத்துக் கணிப்பில் இம்மரம் *பிரித்தானியாவின் மிக விரும்பப்பட்ட மரம்* எனத் தேர்ந்தெடுக்கப்பட்டது.

## விபரம்
மேஜர் ஓக் Quercus Robur என்ற வகையைச் சேர்ந்த மரமாகும். தமிழில் சிந்தூர மரம் என அழைக்கப்படுகிறது. மேஜர் ஓக் சுமார் 800 ஆண்டுகள் பழமை வாய்ந்தது எனக் கணக்கிடப்பட்டுள்ளது. 

மரத்தின் அடிப்பாகம் 33 அடி (10 மீட்டர்) சுற்றளவு கொண்டது. கிளைகள் 92 அடி (28 மீட்டர்) வரை விரிந்து பரந்துள்ளன. மரத்தின் அடிப்பாகம் கோறையாக, உள்ளே ஒரு அறை போல இருக்கிறது.

## வரலாறு
18ஆம் நூற்றாண்டில் இந்த மரம் காக்பென் மரம் (Cockpen tree) என அழைக்கப்பட்டது. அக்காலத்தில் காக் ஃபைட் (சேவல் சண்டை) பெருமளவில் நடந்தது. சேவல்களை அடைத்துவைக்க இந்த மரத்தின் கோறை பயன்படுத்தப் பட்டதால் அப்பெயர் ஏற்பட்டது. பின்னர், சேவல் சண்டைகள் தடை செய்யப்பட்டபின் இராணி மரம் என அழைக்கப்பட்டது.

1790 ஆம் ஆண்டில் மேஜர் ஹேமன் றூக் (Major Hayman Rooke) என்பவர் தனது *பழம் பெருமை வாய்ந்தவை* (Antiques) புத்தகத்தில் இந்த ஓக் மரத்தையும் சேர்த்ததனால் மேஜரின் ஓக் (Major's Oak) என அழைக்கப்பட்டு ஈற்றில் மேஜர் ஓக் என்றாகியது.

## ஐதீகம்
இந்த மரம் இவ்வளவு பெருமை பெறுவதற்கு ஒரு கதை தான் காரணம். ஆங்கில இலக்கியம் படித்தவர்களுக்கு நாட்டிங்காம் என்றாலே றாபின் ஹூட் (Robin Hood) கதை நினைவுக்கு வரும். ராபின் ஹூட்டும் அவனது ஆட்களும் இந்த மரப்பொந்தையே தாங்கள் ஒளித்திருப்பதற்குப் பயன்படுத்தினார்கள் என ஒரு ஐதிகம் உண்டு. 

## இன்றைய நிலை
இந்த மரம் மிகவும் பிரபலமடைந்துவிட்டதால் 1908 ஆம் ஆண்டிலிருந்து இந்த மரம் முறையாகப் பராமரிக்கப்பட்டு வருகிறது. எட்வர்ட் அரசர் காலத்தில் உலோகச் சங்கிலிகளால் கிளைகள் பிணைக்கப்பட்டும் அடிமரத்தை ஈயத்தகடுகளால் சுற்றியும் பாதுகாத்தனர். 1970 களின் பிற்பகுதியில் அவற்றை நீக்கிவிட்டு பாரிய மரக் குற்றிகளால் பாரமான கிளைகளைத் தாங்கச் செய்தனர். தற்போது மரக் குற்றிகள் எடுக்கப்பட்டு அவற்றிற்குப் பதிலாக மெல்லிய உருக்கு கம்பங்கள் கிளைகளைத் தாங்குகின்றன. காலத்துக்குக் காலம் பராமரிப்பு வேலைகள் நடக்கின்றன.

## மேற்கோள்

பகுப்பு:இங்கிலாந்து
சிவராசா ராசையா

**சிவராசா ராசையா** மலேசியாவின் மக்கள் நீதிக் கட்சியின் சுபாங் நகரின் 13வது நாடாளுமன்ற உறுப்பினர், மக்கள் நீதிக் கட்சியின் முன்னாள் உதவித் தலைவர் மற்றும் வழக்கறிஞர் ஆவார். இவர் அன்வர் இப்ராகிம் பாற்புணர்ச்சி வழக்கு முக்கிய வழக்கறிஞர் ஆவார்.

## மேற்கோள்கள்


பகுப்பு:மலேசியத் தமிழ் அரசியல்வாதிகள்
பகுப்பு:1956 பிறப்புகள்
பகுப்பு:வாழும் மக்கள்
சபோடேஜ்

**சபோடேஜ்** 2014ம் ஆண்டு வெளியான அமெரிக்க நாட்டு அதிரடித் திரைப்படம் ஆகும். இந்தத் திரைப்படத்தை டேவிட் ஆயர் இயக்க ஆர்னோல்டு சுவார்செனேகர், சாம் வோர்திங்டன், ஒலிவியா வில்லியம்ஸ், டெர்ரென்ஸ் ஹோவர்ட், ஜோ மங்கநியல்லோ, ஹரால்ட் பெரினவு, மார்ட்டின் டோனுவன், மேக்ஸ் மார்டினி மற்றும் ஜோஷ் ஹாலோவே உள்ளிட்ட பலர் நடித்துள்ளனர்.

## நடிகர்கள்
* ஆர்னோல்டு சுவார்செனேகர்
* சாம் வோர்திங்டன்
* ஒலிவியா வில்லியம்ஸ்
* டெர்ரென்ஸ் ஹோவர்ட்
* ஜோ மங்கநியல்லோ
* ஹரால்ட் பெரினவு
* மார்டின் டோனவன்
* மேக்ஸ் மார்டினி
* ஜோஷ் ஹாலோவே
* Mireille Enos

## வெளி இணைப்புகள்
* 
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:ஓபன் ரோட் பிலிம்ஸ் திரைப்படங்கள்
காஃபெக்லுபென் தீவு

**காஃபெக்லுபென் தீவு**  (டேனிய மொழி: Kaffeklubben Ø; கிரீன்லாந்து மொழி: Inuit Qeqertaat) கிரீன்லாந்தின் வடக்கு முனை அருகில் அமைந்த தீவு. உலகின் மிக வடக்கான நிலமே இத்தீவு. வட துருவத்திலிருந்து 713.5 கி.மீ. தொலைவில் அமைந்த இத்தீவு 1 கி.மீ. நீளம், 300 மீ அகலம் கொண்டது.

1921இல் டென்மார்க்கை சேர்ந்த தேடல் பயணர் லவுகே கோக்கால் முதலாக இத்தீவு காணப்பட்டது. இத்தீவை *காஃபெக்லுபென் தீவு*, அதாவது "காபி மன்றத் தீவு" (Coffee Club Island) என்று பெயர் வைத்தார்.

இத்தீவின் வடக்கில் சில வேளைகளில் குறுங்காலமாக மணல் தடைகள் உருவாக்கப்படும், ஆனால் இத்தடைகள் மிக வடக்கான நிலமாக அறிவியலாளர்களால் அங்கீகரிக்கப்படவில்லை.

## மேற்கோள்கள்

பகுப்பு:டென்மார்க்கின் தீவுகள்
பகுப்பு:கிறீன்லாந்து
முதன்மை காப்பரண்

**முதன்மை காப்பரண்** (primary protective barrier) என்பது கதிர்மூலத்திலிருந்து வெளிப்பட்டு செல்லும் முதன்மைக் கதிர்களின் செறிவை காப்பான அளவிற்குக் குறைக்கத் தேவையான தடுப்புப் பொருள் முதன்மை காப்பரண் எனப்படும்.தொலைக்கதிர் மருத்துவத்தில் கிளினாக்,லினாக், கோபால்ட் கதிர் கருவிகள் அமைந்திருக்கும் அறையின் முதன்மை காப்பரண் சுவர் கனம் ஒரு மீட்டர் அளவைவிடக் கூடுதலாக இருக்கும். நோயாளியின் உடலிலிருந்து சிதறிய கதிர்களின் செறிவு முதன்மைக் கதிர்களின் செறிவைப் போல் 0.1% அளவே உள்ளது. இதன் காரணமாக, இக்கதிர்களின் காப்புச் சுவரின் கனம் குறைவாக இருந்தால் போதுமானது. இது **துணைக் காப்பரண்** (Secondary protective barrier ) எனப்படும்.

DRP,BARC.Radiation protection Guide/M2- DRP,BARCகதிர் மருத்துவம்

பகுப்பு:கதிரியக்கம்
பகுப்பு:மருத்துவம்
ஜீவாத்மா

**ஜீவாத்மா** அல்லது **ஜீவன்** (Sanskrit: जीव, jīva, alternate spelling jiwa; Hindi: जीव, jīv, alternate spelling jeev): சத்துவ குணம் குறைந்த மாயையில், பிரம்மத்தின் பிரதிபலிப்பதால் ஜீவாத்மா தோன்றுகிறான். இதற்கு அடிப்படையான அவித்தையான அந்தக்கரணம் சத்வகுணத்தின் குறைவால் ஞானமும், சக்தியும் சிறிதாக இருப்பவனாக ஜீவன் தோன்றுகிறான். இதனாலேயே கட்டுப்படாத பிரம்மம், கட்டுப்பட்ட ஜீவனாகத் தோன்றுகிறான்.

## ஜீவாத்மாவின் குணங்கள்
அந்தகரணங்களின் மாறுபாடுகளே மாயையின் பரிமாண மாறுதல்கள்தான் ஜீவாத்மா. அவை இச்சை, முயற்சி, வெறுப்பு, சுகம்-துக்கம் முதலியவைகள். இவை தோன்றுவதால் ஜீவன்,  *நான் அனுபவிப்பவன்* , *நான் செய்பவன்*, *பாக்கியவான்* , *துர்ப்பாக்கியவான்*  என்றெல்லாம் சொல்லும்படி மாற்றங்கள் நிகழுகின்றன.

நீரில் தோன்றும் நிலவு, நீர் அசைகையில் அசைவது போலத் தோன்றும். பார்ப்பவரும் நிலா அசைகிறது என்று சொல்லக்கூடும். அதே போல, மனதில் உண்டாகும் பிரதிபிம்பம் சலனப்படுவதாகவு, மாறுவதாகவும் சொல்லும்படி இருக்கிறது. இதனாலேயே சீவன் உலகில் சஞ்சாரம் செய்வதாகவும் சொல்கின்றனர். சீவாத்மா தான் செய்த புண்ணிய-பாவங்களுக்கு ஏற்ப, உலகிலிருந்து இறப்பதாகவும், பிறப்பதாகவும், சொர்க்கத்திற்கும் நரகத்திற்கும் அலைவதாகவும், தேவயானம், பித்ருயானம் என்ற ஒளி மிகுந்த வழியிலும், இருளடைந்த வழியிலும் போவதாகவும், வருவதாகவும் சொல்கிறார்கள்.

## ஜீவாத்மாவின் இலக்குகள்
ஜீவன் இந்த உலகத்திலும், மற்றைய உலகங்களிலும் திரியும் செயல்கள்  நடக்கின்றன. சீவனுக்கு அறிவும், திறமையும் குறைவாகக் காணப்படுகிறது. அதனால் விருப்பு, வெறுப்புக்கள் ஏற்படும்பொழுது விரும்பியதை அடையமுடியாமலும், வெறுப்பதை ஒதுக்க முடியாமலும் துக்கப்படுகிறான். அப்போது தன் ஆசைகளை நிறைவேற்றிக் கொள்ள இறைவனை துதிக்கிறான்.

இறைவனின் கருணையால் தொழில், செல்வம், புகழ், மனைவி, மக்கள் இன்னபிற உலக வாழ்க்கை நலன்களையும் அடைந்து சுகமாக வாழ்கிறான். மற்றும் இம்மைப் பயனுடன் மறுமை நலமான சொர்க்க வாழ்வையும் கூட அடைகிறான்.

## ஜீவாத்மாவின் முடிவான இலக்கு
ஆத்ம ஞானம் அடைந்த ஜீவன் எந்த பயனையும் எதிர்பாராமல் ஆசையற்றவனாய் இறைவனை தியானிப்பதன் மூலம் அவருடைய கருணைக் கொடையால் மனத்தூய்மைப் பெற்று குருவிடம் வேத வேதாந்தக் கல்வி கேள்விகளுக்கு தகுதியுடையவனாகி, ஆத்ம ஞானம் பெற்று சீவமுக்தி நிலை அடைந்து,  இறப்பிற்குப்பின், பிறவியில்லாப் பெருவாழ்வு எனும் விதேக முக்தி அடைதலே ஜீவாத்மாவின் முடிவான இலக்காகும்.

## மேற்கோள்கள்

## வெளி இணைப்புகள்
* சீவாத்மா 
* சீவாத்மா
* சீவாத்மாவும் பரமாத்மாவும் 
* பிரம்ம சூத்திரம் கூறும் சீவாத்மா  
* 'Jiva' - usage in Bhagavata Purana பாகவத புராணம் எடுத்துரைக்கும் சீவன் 
* Terms 'jiva' and 'soul' in Western and Eastern philosophy and religion  

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்
அலிக்கோ டங்கோட்டே

**அலிக்கோ டங்கோட்டே** (Aliko Dangote, பி. ஏப்ரல் 10, 1957, கனோ, நைஜீரியா) ஒரு நைஜீரியத் தொழிலதிபர். டங்கோட்டே குழு என்கிற கூட்டு நிறுவனத்தின் தலைவராக இவர், ஃபோர்ப்ஸ் இதழின் மதிப்பீட்டின் படி 1250 கோடி அமெரிக்க டாலர் சொத்து மதிப்புடன் உலகில் மிகச் செல்வந்தவர்களின் பட்டியலில் 173 ஆவது நிலையில் உள்ளார். ஆப்பிரிக்காவின் மிகப்பெரிய பணக்காரரும், உலக கருப்பின மக்களில் மிகப்பெரிய பணக்காரரும் இவரே.

1977இல், 21 வயதில் டங்கோட்டே ஒரு சிறிய வணிக நிறுவனமாக டங்கோட்டே குழுவை தொடங்கி, தற்போது நைஜீரியா, பெனின், டோகோ, கானா ஆகிய நாடுகளில் வியாபாரம் செய்கிறது. சர்க்கரை, மாவு, சீமைக்காரை உள்ளிட்ட பல பொருட்களை டங்கோட்டே குழு விற்கிறது. தொலைத்தொடர்பிலும் டங்கோட்டே குழு நுழைந்து, நைஜீரியா முழுவதுக்கும் ஒளியிழை கம்பி வலையமைப்பை தற்போது உருவாக்கியிருக்கிறார்.

நைஜீரிய அரசியலில் டங்கோட்டே ஒரு முக்கியமானவர். நைஜீரியாவில் இப்பொழுது ஆட்சியில் இருக்கிற மக்கள் மக்களாட்சிக் கட்சிக்கு கோடி கணக்கான நைரா நன்கொடைகளை அளித்துள்ளார்.

நவம்பர் 2021 இல், Dangote குழுமத்தின் துணைத் தலைவரும் (VP) Aliko Dangote இன் இளைய சகோதரருமான Sani Dangote காலமானார்.

## மேற்கோள்கள்
>

பகுப்பு:நைஜீரிய தொழிலதிபர்கள்
பகுப்பு:1957 பிறப்புகள்
பகுப்பு:வாழும் மக்கள்
கனோ

**கனோ** (Kano) நைஜீரியாவின் இரண்டாம் மிகப்பெரிய நகரமாகும். வடக்கு நைஜீரியாவின் கனோ மாநிலத்தின் தலைநகரமான கனோ, சஹாரா பாலைவனத்தின் தெற்கில் அமைந்த சஹேல் என்கிற புவியியல் மண்டலத்தில் அமைந்துள்ளது. பெரும்பான்மையாக ஹவுசா மக்கள் இங்கே வாழ்கின்றனர். ஹவுசா மொழி இந்நகரத்தில் பெரும்பான்மையாக பேசப்படுகிறது. 2006 கணக்கெடுப்பின்படி கனோவில் 21.6 லட்ச மக்கள் கனோ நகரத்தில் வசிக்கின்றனர். கனோ மாநகரத்தில் 28.3 லட்ச மக்கள் வசிக்கின்றனர். 

2000இலிருந்து கனோ மாநிலத்தில் சரியா சட்டம் அமலில் இருக்கிறது.

## மேற்கோள்கள்
 

பகுப்பு:நைஜீரியா நகரங்கள்
அதிசயப் பிறவி

***அதிசய பிறவி*** (*Athisaya Piravi*) 1990இல் வெளிவந்த தமிழ்த் திரைப்படம். எஸ். பி. முத்துராமன் இயக்கத்தில் வெளிவந்த இத்திரைப்படத்தில் ரஜினிகாந்த், நாகேஷ், கனகா, சோ ராமசாமி, கிங்காங் நடித்துள்ளனர். இளையராஜா இசையமைத்தார். .

2006இல் இத்திரைப்படத்திலிருந்து கிங்காங் என்கிற குள்ள நடிகர் நடனமாடுகின்ற ஒரு காட்சி யூடியூபில் பதிவேற்றப்பட்டு இணையத்தில் பிரபலமாகி வந்தது. அமெரிக்கா, இங்கிலாந்து தொலைக்காட்சியில் இந்த காணொளி காட்டப்பட்டது.

## திரைப்படத்தின் பாடல்கள்

1, அன்னக்கிளியே,

2, இதழ் சிந்தும்

3, பாட்டுக்கு பாட்டு

4, சிங்காரி பியாரி

5, உன்ன பார்த்த நேரம்

6, தான தனம்,

## மேற்கோள்கள்

## வெளி இணைப்புகள்
* 

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
சர்வதேச அமைப்பு

[thumb|[செஞ்சிலுவைச் சங்கம்|சர்வதேச செஞ்சிலுவை சங்க கட்டிடம் 
உலகிலேயே சுவிட்சர்லாந்து நாட்டின் ஜெனீவா நகரில் தான் அதிகமான அளவில் **சர்வதேச அமைப்புகள்** உள்ளன.]]
**சர்வதேச அமைப்பு** அல்லது **பன்னாட்டு அமைப்பு** (International organization) என்பது பன்னாட்டு உறுப்பினர்களைக் கொண்டு ஒரு நல்ல நோக்கத்திற்காகவும், எந்த ஒரு செயலிலும் தன்னை முன்னிலைப்படுத்தியும் உலக மக்களுக்காக செயல்படும் ஒரு அமைப்பாகும்.

## இந்த அமைப்புகளில் இரண்டு வகைகள் உள்ளன

### பன்னாட்டு அரசுசாரா அமைப்புகள்]] (INGOs)
இவை பன்னாட்டளவில் செயற்படும் அரசு சார்பற்ற அமைப்புகள் (NGOs). இலாப நோக்கற்ற அமைப்புக்களான (NPO), சுவிட்சர்லாந்து நாட்டின் ஜெனீவா நகரில் அமைந்துள்ள உலக சாரணர் இயக்கம் அமைப்பு (WOSM), சர்வதேச செஞ்சிலுவைச் சங்கம் (ICRC), மற்றும் எல்லைகளற்ற மருத்துவர்கள் அமைப்பு (MSF) போன்றவை இவ்வகையில் அடங்கும்.

### பன்னாட்டு அரசுசார் அமைப்புகள்(IGO)
இவ்வகையான அமைப்புகள் ஏதோ ஒரு அரசு (sovereign state) சார்ந்தே இயங்குகின்றன. இவற்றில் முக்கியமான அமைப்புகள் ஐநா (UN), பிரான்சு நாட்டின் தலைநகர் பாரிஸ் நகரில் இயங்கும் மாநிலபொருளியல் கூட்டுறவு மற்றும் வளர்ச்சிக்கான அமைப்பு (OECD), வியன்னாவின் ஆசுதிரியா நகரில் இயங்கும் ஐரோப்பாவில் பாதுகாப்புக்கும் ஒத்துழைப்புக்குமான அமைப்பு (OSCE), பிரான்சு நாட்டின் ஸ்திராஸ்பூர்க் நகரில் இயங்கும் ஐரோப்பிய மன்றம் (CoE), ஐரோப்பிய ஒன்றியம் (EU), சுவிட்சர்லாந்து நாட்டின் ஜெனீவா நகரில் இயங்கும் உலக வணிக அமைப்பு (WTO ) போன்றவை ஆகும்.

பிரான்ஸ் நாட்டின் ஸ்திராஸ்பூர்க் என்ற நகரில் அமைந்துள்ள ஊடுருவல் மத்தியகுழு (Central Commission for Navigation on the Rhine) உலகின் பழமையான பன்னாட்டு அமைப்பாகும். இந்த அமைப்பு வியன்னா மாநாட்டின் மூலம் 1815ம் ஆண்டு நிறுவப்பட்டது.

## மேற்கோள்கள்

## வெளி இணைப்புகள்
* Procedural history and related documents on the *Articles on the Responsibility of International Organizations* in the Historic Archives of the United Nations Audiovisual Library of International Law

பகுப்பு:அமைப்புகள்
பகுப்பு:பன்னாட்டு அமைப்புகள்
செவாலியே விருது

வலது|frameless|314x314px
**செவாலியே** () என்பது உலகின் பல பகுதிகளில் இயங்கிவரும் முன்னணி மனிதர்களை பெருமைப்படுத்தும் வகையில் பிரெஞ்சு அரசாங்கம் 1957இல் இருந்து ஆண்டுதோறும் வழங்கி வரும் மிக உயர் விருது ஆகும்.

செவாலியே என்பது உயர் பெருமைக்குரியவர் என்ற அர்த்தத்தைக் கொண்டிருப்பதால் அத்தகைய ஒரு விருது பெற்றவரைக் காணும் போது தலை தாழ்த்தி வணங்கி சேர் அல்லது மேடம் என்று அழைக்க வேண்டும் என்ற வழக்கம் உள்ளது.

### செவாலியே விருது பெற்ற தமிழர்கள்
* கண்ணன் சுந்தரம், (காலச்சுவடு இதழ் ஆசிரியர் மற்றும் பதிப்பக பணிகளுக்காக)
* அஞ்சலி கோபாலன், (திருநங்கைகள் நல்வாழ்வுக்காகவும், எய்ட்ஸ் நோயாளிகளின் மறுவாழ்வுக்காகவும் அவர் ஆற்றி வரும் தொண்டுக்காக)
* சிவா இராமநாதன், யாழ்ப்பாணத் தமிழ்ப்பெண். ஆசிரியர், அதிபர்.
* சிவாஜி கணேசன் (கலைத்துறை பங்களிப்பிற்காக - 1995)
* அலெக்ஸ், நடிகர்
* ஷெரீன் சேவியர், (மனித உரிமைசார் பணிகளுக்காக)
* நாகநாதன் வேலுப்பிள்ளை - யாழ் பருத்தித்துறை ஆத்தியடி
* கமல்ஹாசன், நடிகர்
* வாணிதாசன், புலவர்
* அருணா சாயிராம்
* மதனகல்யாணி, பேராசிரியை
* முத்துசாமி பிள்ளை , பரதநாட்டியக் கலைஞர்

## மேற்கோள்கள்

பகுப்பு: பரிசுகளும் விருதுகளும்
வி.எஸ்.கே.வலசை

**வி.எஸ்.கே.வலசை** (ஆங்கிலம்:V.S.K.Valasai), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் இருக்கும் ஒரு கிராமம் ஆகும்.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 297&nbsp;மீட்டர் (974&nbsp;அடி) உயரத்தில் இருக்கின்றது. மாவட்ட நெடுஞ்சாலை-1111 கனவாய்பட்டியிலிருந்து வி.எஸ்.கே.வலசை வழியாக அய்யலூர் செல்கிறது.

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 17,865  மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். அகரம் மக்களின் சராசரி கல்வியறிவு 58% ஆகும்,  இதில் ஆண்களின் கல்வியறிவு 68%,  பெண்களின் கல்வியறிவு 49% ஆகும். இது இந்திய தேசிய சராசரி கல்வியறிவான 59.5% விட குறைந்ததே. வி.எஸ்.கே.வலசை மக்கள் தொகையில் 11%  ஆறு வயதுக்குட்பட்டோர் ஆவார்கள்.

## ஆதாரங்கள்


பகுப்பு:திண்டுக்கல் மாவட்டத்தில் உள்ள கிராமங்கள்
2014 கேன்ஸ் திரைப்பட விழா

**2014 கேன்ஸ் திரைப்பட விழா,** (*2014 Cannes Film Festival*) 2014 ஆம் ஆண்டு, மே மாதம் 14ம் திகதி முதல் 25ம் திகதி வரை நடைபெற திட்டமிடப்பட்டுள்ளது. இது 67 ஆவது ஆண்டு கேன்ஸ் திரைப்பட விழா ஆகும்.  நியூசிலாந்து இயக்குநர் ஜேன் காம்பியன் முதன்மைப் போட்டிகள் பிரிவிற்கான நடுவர் குழுவின் தலைவராக அறிவிக்கப்பட்டுள்ளார்.

## நடுவர்கள்
;முதன்மைப் போட்டிகள்
* ஜேன் காம்பியன் - நியூசிலாந்து இயக்குநர் (தலைவர்)

;சினிஃபாண்டேஷன் மற்றும் குறும்படங்கள்
* அப்பாஸ் கியரோச்டமி - ஈரானிய திரைப்பட இயக்குநர் (தலைவர்)
* டேனியலா தாமஸ் - பிரேசிலிய இயக்குநர்
* Noémie Lvovsky - பிரெஞ்சு திரைப்பட இயக்குநர்
* ஜோசிம் ட்ரையர் - நோர்வே திரைப்பட இயக்குநர்
* Mahamat Saleh ஹாரூனுக்கும் - சாடிய இயக்குநர்

## குறிப்புகள்

*கேன்ஸ் திரைப்பட விழா

பகுப்பு:திரைப்பட விழாக்கள்
சுவாமிநாதன் அங்கிலேசரிய ஐயர்

**சுவாமிநாதன் அங்கிலேசரிய ஐயர்** (பிறப்பு: அக்டோபர் 12, 1942) ஒரு தாளிகையாளர்,  பத்தி எழுத்தாளர், பொருளாதாரத்துறை ஆய்வாளர், விமர்சகர் என பன்முகம் கொண்டவர். "சுவாமினோமிக்சு" என்னும் தலைப்பில் டைம்சு ஆப் இந்தியா நாளிதழில் வாரம்தோறும் பொருளியல், அரசியல் தொடர்பான தம் கருத்துகளை எழுதி வருகிறார். அமெரிக்காவின் வாசிங்டனில் உள்ள கேட்டோ நிறுவனத்தில் ஆய்வு அறிஞராக இருபது ஆண்டுகளுக்கும் மேல் இருந்து வருகிறார்..

## பிறப்பும் கல்வியும்
சாமிநாத ஐயரின் தந்தை சங்கர் ஐயர்; தாயார் பாக்கியலட்சுமி. இவருடைய அண்ணன் மணி சங்கர் ஐயர் காங்கிரசுக் கட்சியைச் சேர்ந்த ஓர் அரசியல்வாதி ஆவார்.
பள்ளிக் கல்வியை டூன் பள்ளியிலும் மேல் படிப்பை தில்லி புனித ஸ்டீபன் கல்லூரியிலும் முடித்தார். ஆக்சுபோர்டு பல்கலைக்கழகத்தில் பொருளியல் முதுநிலைப் பட்டம் பெற்றார். ஆண் பெண் சம நிலையை எடுத்துக்காட்டும் வகையில் தம் மனைவியின் பெயரான அங்கிலேசரியா என்பதைத் தம் பெயருடன் இணைத்துக் கொண்டார்.

## பணி
* ’பைனான்சியல் எக்ஸ்பிரசு’ நாளிதழ் ஆசிரியர் (1988-90)
* ’எக்கனாமிக்சு டைம்சு’ நாளிதழிழ் ஆசிரியர் (1992-94)
* ’எக்கனாமிஸ்டு’  இதழின் இந்திய நிருபர் (1976-85, 1990–98) ஆண்டுகள் 
* காடோ நிறுவனத்தில் ஆலோசகர்

## எழுதிய நூல்கள்

*’உலகமயமாக்கலை நோக்கி’  (Towards Globalisation, ஆங்கில நூல்-1992)
*’சுவாமினாமிக்ஸ்’ (Swaminomics: Escape from the Benevolent Zookepers, ஆங்கில நூல்-2008)

## தனி வாழ்க்கை
ஆண் பெண் சமநிலை, சம உரிமை அடிப்படையில் சாமிநாத ஐயர் தம் மனைவியின் பெயரான *அங்கிலேசரியா* என்பதை தம் பெயருடன் இணைத்துக்கொண்டார். இவர் ஒரு தாராள சிந்தனையாளராகவும் நாத்திகராகவும் இருந்து கருத்துகளை எழுதி வருகிறார். பல்லவி ஐயர், சேகர் ஐயர், ருஸ்டம் ஐயர் ஆகிய மூவர் சாமிநாத ஐயரின் பிள்ளைகள்  ஆவர்.

## மேற்கோள்கள்

பகுப்பு:இந்திய இறைமறுப்பாளர்கள்
பகுப்பு:தமிழ்நாட்டினர்
பகுப்பு:வாழும் மக்கள்
பகுப்பு:1942 பிறப்புகள்
கைப்பெரம்பலூர்

**கைப்பெரம்பலூர்** (ஆங்கிலம்:*Kaiperambalur*) என்பது இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்திலுள்ள ஒரு சிற்றூர் ஆகும்.

## அமைவு
**கப்பரம்பூர்** அல்லது அதிகாரபூர்வமாக **கைப்பெரம்பலூர்** பெரம்பலூர் மாவட்டத்தில் குன்னம் வட்டத்திலுள்ள கிழுமத்தூர் (வடக்கு)வருவாய் கிராமத்துக்குட்பட்ட சிற்றூர். இங்கு கிழக்கில் வயலூர் ஏரி, மேற்கில் கைப்பெரம்பலூர் ஏரி, வடக்கில் வற்றகுளம் அமைந்துள்ளது, தெற்கில் சின்னாறு ஓடுகிறது. கைப்பெரம்பலூர் பெரிதும் நகரமயம் ஆக்கப்பட்டுள்ளது. இங்கு மிகக்குறைவான அளவிலேயே மழை பெய்தாலும் ஏரி சீரமைப்பு மூலம் விவசாய நிலங்கள் உருவாக்கப்பட்டுள்ளன.

1995 இல் திருச்சி மாவட்டத்திலிருந்து பிரிக்கப்பட்டு பெரம்பலூர் மாவட்டமும் அரியலூர் மாவட்டமும் புது மாவட்டங்களாக உருவாக்கப்பட்டபோது இவ்வூர் பெரம்பலூர் மாவட்டத்தின் கீழ் வந்தது.   அதற்கு முன்புவரை திருச்சி மாவட்டத்தைச் சேர்ந்திருந்தது.

## மக்கள் தொகை
இந்திய 2001 மக்கள் தொகை கணக்கெடுப்பின்படி 1,139 மக்கள் இங்கு வசிக்கின்றார்கள்.[1] இவர்களில் 50% ஆண்கள், 50% பெண்கள் ஆவார்கள். திருபுவனம் மக்களின் சராசரி கல்வியறிவு 70% ஆகும், இதில் ஆண்களின் கல்வியறிவு 77%, பெண்களின் கல்வியறிவு 63% ஆகும். இது இந்திய தேசிய சராசரி கல்வியறிவான 59.5% விட கூடியதே. கைப்பெரம்பலூர் மக்கள் தொகையில் 10% ஆறு வயதுக்குட்பட்டோர் ஆவார்கள்.

## வழிபாட்டுத்தலங்கள்
இங்கு பெரிய பிள்ளையார், மாரியம்மன், அய்யனார், திரௌபதிஅம்மன், பெருமாள் மற்றும் சிவன் கோவில்கள் உள்ளன.

## பள்ளிகள்
இவ்வூரில் ஒரு தொடக்கப்பள்ளியும், ஒரு நர்சரி பிரைமரி பள்ளியும் உள்ளன.

## ஏரி மற்றும் குளங்கள்
*கிழக்கில் திரத்தகுளமும், வயலூர் ஏரியும் 
*மேற்கில் கைப்பெரம்பலூர் ஏரியும் 
*வடக்கில் வற்றகுளமும், குப்பையன் குளமும், 
*தெற்கில் சின்னாறு 

## மேற்கோள்கள்

பகுப்பு:பெரம்பலூர் மாவட்டத்திலுள்ள கிராமங்கள்
செல்லூர் (முதுகுளத்தூர்)

**செல்லூர்** (ஆங்கிலம்:Sellur) இந்தியாவின் தமிழ்நாட்டிலுள்ள இராமநாதபுரம் மாவட்டம், முதுகுளத்தூர் வட்டத்தில் உள்ள ஒரு கிராமமாகும்.

## மக்கள் வகைப்பாடு
2001 இந்திய மக்கள்தொகைக் கணக்கெடுப்பு அடிப்படையில் இவ்வூரில் 3,418 மக்கள் வசிக்கின்றார்கள். இவர்களில் 1,720 ஆண்களும், 1,698 பெண்களும் ஆவார்கள். செல்லூர் கிராம மக்களின் சராசரி எழுத்தறிவு 75% ஆகும்,  இதில் ஆண்களின் கல்வியறிவு 65%,  பெண்களின் கல்வியறிவு 35% ஆகும். இது இந்திய தேசிய சராசரி கல்வியறிவான 59.5% விட கூடியதே. செல்லூர் கிராம மக்கள் தொகையில் ஆறு வயதுக்குட்பட்டோர் 332 பேர் ஆவார்கள்.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 19&nbsp;மீட்டர் (62&nbsp;அடி) உயரத்தில் அமைந்துள்ளது.

## முக்கிய நபர்
தியாகி இம்மானுவேல் சேகரன் அக்டோபர் 9, 1924 அன்று இவ்வூரில் பிறந்தார்.

## மேற்கோள்கள்

## வெளியிணைப்பு

பகுப்பு:இராமநாதபுரம் மாவட்டத்திலுள்ள கிராமங்கள்
ஐரோப்பிய ஒருங்கிணைப்பு

**ஐரோப்பிய ஒருங்கிணைப்பு** என்பது தொழில்துறை, அரசியல், சட்ட, பொருளாதார, சமூக மற்றும் பாரம்பரிய பிராந்திய ஒருங்கிணைப்பு முறையாகும். ஐரோப்பிய ஒருங்கிணைப்பு ஐரோப்பிய ஒன்றியம் மற்றும்  ஐரோப்பிய கவுன்சில் என்பற்றாலையே உருவாகி வந்தது.

Notes:

## மேற்கோள்கள்

பகுப்பு:ஐரோப்பிய வரலாறு
பகுப்பு:மேற்கோள் வழு-ref குறிச்சொல்லுக்கு உரையில்லாதவை